Selanîk
Selanîk an jî Tesalonîkî (bi yewnanî: Θεσσαλονίκη, lat. Thessaloníki, bi tirkî: Selanik), bajarê mezin yê duyê û paytextê devera Makedonyayê ya Yewnanistanê ye. Ji Selanîkê re dibêjin 'symprotevousa' anko tevpaytext, ji ber dîroka wê ya dirêj û giringiya wê ya stratejîk û aborî. Bi awayekê gelek fermîtir ji Selanîkê re dibêjin "Paytextê Karûbarên Kultûrî". Selanîkê 13 şehredarî hene û li gorî serjimêra 2001ê, hijmara akinciyên wê 809.457 kes in. Selanîk bajarekê bibizav û jîntijî yê Yewnanê û yek ji pêvendgeh (hub)ên rojhilata Ewropayê e. Du zanîngeh li vî bajarî hene û hijmareka mezin ji akinciyên bajarî xwîndinkarên zanîngehan in. Gelek kar û şûnwarên nijyarvanî (arkitekt) a bîzantî û osmanî yên dîrokî li vî bajarî hene.